CELEX: C2005/171/03
Language: da
Date: 2005-07-09 00:00:00
Title: Domstolens dom (Første Afdeling) af 28. april 2005 i sag C-104/03, St. Paul Dairy Industries NV mod Unibel Exser BVBA (anmodning om præjudiciel afgørelse indgivet af Gerechtshof te Amsterdam) (Bruxelles-konventionen — foreløbige, herunder sikrende retsmidler — vidneafhøring)

9.7.2005   
            
            
               DA
            
            
               Den Europæiske Unions Tidende
            
            
               C 171/2
            
         
      DOMSTOLENS DOM
   
   (Første Afdeling)
   af 28. april 2005
   i sag C-104/03, St. Paul Dairy Industries NV mod Unibel Exser BVBA (anmodning om præjudiciel afgørelse indgivet af Gerechtshof te Amsterdam) (1)
   
   (Bruxelles-konventionen - foreløbige, herunder sikrende retsmidler - vidneafhøring)
   (2005/C 171/03)
   Processprog: nederlandsk
   I sag C-104/03, angående en anmodning om præjudiciel afgørelse i henhold til protokollen af 3. juni 1971 vedrørende Domstolens fortolkning af konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, indgivet af Gerechtshof te Amsterdam (Nederlandene) ved afgørelse af 12. december 2002, indgået til Domstolen den 6. marts 2003, i sagen St. Paul Dairy Industries NV mod Unibel Exser BVBA, har Domstolen (Første Afdeling), sammensat af afdelingsformanden, P. Jann (refererende dommer), og dommerne N. Colneric, J.N. Cunha Rodrigues, M. Ilešič og E. Levits; generaladvokat: D. Ruiz-Jarabo Colomer; justitssekretær: ekspeditionssekretær M.F. Contet, den 28. april 2005 afsagt dom, hvis konklusion lyder således:
   Artikel 24 i konvention af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som ændret ved konventionen af 9. oktober 1978 om Kongeriget Danmarks, Irlands og Det Forenede Kongerige Storbritannien og Nordirlands tiltrædelse, ved konventionen af 25. oktober 1982 om Den Hellenske Republiks tiltrædelse, ved konventionen af 26. maj 1989 om Kongeriget Spaniens og Den Portugisiske Republiks tiltrædelse og ved konventionen af 29. november 1996 om Republikken Østrigs, Republikken Finlands og Kongeriget Sveriges tiltrædelse, skal fortolkes således, at en begæring om vidneafhøring med henblik på at give den begærende part mulighed for at vurdere det formålstjenlige i at anlægge sag, mulighederne for at vinde sagen og relevansen af de anbringender, der kan påberåbes, ikke er omfattet af begrebet foreløbige, herunder sikrende retsmidler.
   
      (1)  EUT C 101 af 26.4.2003.